عراق نفت ناظیری‌نین کرکوکده گونده‌لیک اوره تیمی 1 میلیون بوشقایا چاتدیریلاجاغی باره‌ده بیاناتی بورسالاریندا  طرفیندن جدی قبول اولونماییب.
متخصصلر اوره تیمین 3 دفعه آرتیریلماسی اوچون اوزون مدت طلب اولوندوغونو بیلدیریر. بو سبب‌دن نفتین قیمتینده گؤزلنیلن دییشیک‌لیک قئیده آلینماییب.
سون بیر گون عرضینده "برنت" مارکا‌لی نفتین بیر بوشقاسی‌نین قیمتی 58 دو‌لار اطرافیندا دییشیب. حاضیردا بو مارکا‌دان اولان نفت 58،14 دو‌لاردان ساتیلیر، غربی تگزاس نفتی ایسه 52 دو‌لاردان تکلیف اولونور.
قیمت‌لرین دوننکی سویه‌ده قالماسیندا آمریکا انرژی ناظیرلیگی‌نین آچیقلادیغی هفته‌لیک راپورون دا رولو اولوب. راپورا گوره، هفته عرضینده اؤلکه‌نین نفت ذخیره لرینین حجمی 5،73 میلیون بوشقا آزالا‌راق 456،5 میلیون بوشقایا ائنیب. بو، آمریکا نفت انستیتوسون آچیقلادیغی تخمینلردن 1،4 میلیون بوشقا آزدیر. کئچن هفته آمریکا نفت ذخیره لرینین حجمی 2،8 میلیون بوشقا آزالمیشدی.
هفته عرضینده آمریکا خاریج‌دن 7،5 میلیون بوشقا نفت آلیب. بو، اوولکی هفته‌یه نیسبتن 134 مین بوشقا آزدیر. ذخیره لرین حجمی‌نین آزالماسی نفت آییرما موسسه‌لری‌نین تام گوجو ایله ایشلمه‌یه باشلاماسی ایله ایضاح اولونور.
